การวิจัยและพัฒนา

บริษัทมีการพัฒนากระบวนการผลิตสินค้าอย่างสม่ำเสมอและต่อเนื่องเพื่อให้สอดคล้องกับกฎระเบียบและมาตรฐานการผลิตจนได้รับการรับรองมาตรฐาน
ISO 9001 : 2000, มาตรฐาน GMP และ HACCP
รวมทั้งมีการนำเทคโนโลยีสมัยใหม่เข้ามาใช้เพื่อการได้มาซึ่งสินค้าอาหารสัตว์น้ำที่มีคุณภาพและสามารถลดต้นทุนในการผลิต

นอกจากนี้บริษัทยังมีทีมงานวิจัยและพัฒนาคุณภาพ
ทำการศึกษาค้นคว้าวิจัยและพัฒนาสูตรอาหารเพื่อให้มีคุณภาพเหมาะสมต่อสัตว์น้ำและทำการคิดค้นวิจัยผลิตภัณฑ์ใหม่
ๆ เพื่อให้สามารถสร้างความแตกต่างของผลิตภัณฑ์เพื่อการแข่งขันในตลาด
บริษัทได้จัดตั้งฟาร์มทดลองอาหารสัตว์น้ำขึ้นที่จังหวัดเพชรบุรีเพื่อทำการทดสอบและวิจัยผลิตภัณฑ์ของบริษัททั้งอาหารกุ้งอาหารปลา
อาหารปลาทะเล อาหารปูม้า และปูทะเล ทั้งนี้เพื่อให้ผลิตภัณฑ์ที่จะออกสู่ตลาดมีคุณภาพสูงสุด
นอกจากนี้ยังมีการทำงานร่วมกับหน่วยงานต่างๆ ภายนอก ได้แก่ สถาบันวิจัย
ผู้ชำนาญการเฉพาะด้าน ลูกค้าบริษัทและหน่วยงานราชการ
ทั้งนี้เพื่อให้ผลิตภัณฑ์ตอบสนองต่อความต้องการของลูกค้ามากที่สุด
เหมาะสมกับสภาพพื้นที่การเลี้ยงจริง
และเพื่อให้ข้อมูลที่ได้มีความถูกต้องตรงกับสภาพการใช้จริงของลูกค้า

การวิจัยและพัฒนาของบริษัท มุ่งเน้นการวิจัยด้านวัตถุดิบอาหารสัตว์
สารเสริมในอาหารเพื่อปรับปรุงคุณภาพของอาหารสัตว์น้ำให้ดียิ่งขึ้น
และค้นคว้าวิจัยผลิตภัณฑ์อาหารสัตว์น้ำใหม่ๆ

ปี 2548 บริษัทมีงบประมาณในการวิจัยเป็นจำนวนเงิน 529,215 บาท
เพื่อทำการเตรียมเครื่องมือและอุปกรณ์ในบ่อทดลอง และทำการทดลอง
ซึ่งบริษัทได้ทำการวิจัยในหลายๆ ด้าน ทั้งทางด้านการปรับปรุงสูตรอาหารสัตว์น้ำ
การใช้วัตถุดิบที่มีคุณภาพ การวิจัยผลิตภัณฑ์ใหม่ ๆ
โดยในช่วงต้นปีบริษัทได้วิจัยการใช้แร่ธาตุเสริมในอาหารสัตว์น้ำเพื่อปรับให้มีปริมาณที่เหมาะสมต่อความต้องการและการเจริญเติบโต
และทำการเปรียบเทียบคุณภาพอาหารกับบริษัทคู่แข่งในตลาดอยู่เป็นประจำเพื่อการพัฒนาคุณภาพอยู่เสมอ
ทำการวิจัยอาหารสำหรับสัตว์น้ำชนิดใหม่ๆ
เพื่อให้มีความหลากหลายทางการตลาดเพื่อให้ลูกค้าสามารถเลือกใช้อาหารที่ดีที่สุดกับสัตว์น้ำแต่ละชนิด
นอกจากนี้บริษัทได้นำอาหารของบริษัทเองมาใช้เลี้ยงสัตว์น้ำเพื่อจำหน่ายและเก็บข้อมูลผลการเลี้ยง
ซึ่งเป็นรายได้อีกส่วนหนึ่งเพื่อการวิจัยต่อไป

ปี 2549 บริษัทได้ให้ความสำคัญกับการวิจัยอาหารสัตว์น้ำ
มีงบประมาณในการสนับสนุนการทำงานวิจัย เป็นจำนวนเงิน 1,032,197.60 บาท
บริษัทให้ความสำคัญกับการพัฒนาอาหารสูตรทางการค้าให้มีคุณภาพยิ่งขึ้น
ให้มีความทัดเทียมกับสินค้าในตลาด เพื่อให้อาหารปลาสามารถแข่งขันในตลาดได้ เช่น

อาหารปลาดุก บริษัทได้ดำเนินการวิจัยในบ่อดินซึ่งตั้งอยู่ในจังหวัดพิษณุโลก โดยได้ทำการวิจัย
ผลการใช้อาหารปลาดุกทางการค้าเปรียบเทียบกับอาหารคู่แข่งในท้องตลาด เพื่อ
จะได้ทราบคุณภาพอาหารของบริษัทไทยลักซ์และอาหารของบริษัทคู่แข่ง
เพื่อนำมาใช้ในการพัฒนาสูตรอาหารทางการค้าต่อไป

อาหารปลากินพืช แบบพัฒนา (อาหารปลานิล)
บริษัทได้ให้ความสำคัญกับการวิจัยและพัฒนาอาหารปลากินพืชแบบพัฒนา
โดยเน้นในส่วนของวัตถุดิบที่เป็นพรีมิกซ์ โดยดำเนินการวิจัยเปรียบเทียบพรีมิกซ์ ของแต่ละบริษัท
เพื่อให้แน่ใจว่าราคาพรีมิกซ์ของแต่ละบริษัท กับคุณภาพของพรีมิกซ์ต่อ ผลการเลี้ยง ได้แก่
น้ำหนักตัวเฉลี่ย ปริมาณอาหารที่กิน อัตราแลกเนื้อ
และอัตราการเจริญเติบโตของอาหารแต่ละสูตรมีความแตกต่างกันอย่างไร
เพื่อเป็นทางเลือกในการใช้พรีมิกซ์ของบริษัท

นอกจากนั้น บริษัทยังให้ความสำคัญกับการพัฒนาผลิตภัณฑ์ใหม่ เพื่อเป็นสินค้าใหม่ของบริษัท
และเป็นอีกทางเลือกของเกษตรกรที่จะใช้ผลิตภัณฑ์ของบริษัท ได้แก่ อาหารกบ อาหารปลาเผาะ
อาหารปลาทะเล (อาหารปลากะพง และอาหารปลาเก๋า )

อาหารกบบริษัทได้คิดค้นสูตรอาหารใหม่ เพื่อนำมาใช้ในการวิจัย
เปรียบเทียบกับอาหารกบที่จำหน่ายในท้องตลาดโดยทางบริษัทได้ดำเนินการวิจัยทั้งในบ่อดินและบ่อปูน
ปัจจุบันบริษัทมีสินค้าอาหารกบออกจำหน่ายในตลาด

ปลาเผาะเป็นปลาเศรษฐกิจตัวใหม่ที่รัฐบาลให้การส่งเสริมในการเลี้ยง
บริษัทได้ให้ความสำคัญกับการวิจัย โดยได้ดำเนินการวิจัยในแม่น้ำโขง จังหวัดมุกดาหาร

อาหารปลากะพงและอาหารปลาเก๋า การเลี้ยงปลาทะเลเป็นอาชีพที่น่าสนใจ
ราคาปลาอยู่ในเกณฑ์ที่ค่อนข้างสูงบริษัทได้ให้ความสำคัญกับการวิจัยอาหารปลาทะเล
อย่างมากซึ่งในอนาคตปลาสดที่จะนำมาใช้ในการเลี้ยงปลากะพงและปลาเก๋าจะมีจำนวนลดลง
และราคาแพงมากขึ้น ดังนั้นเพื่อเป็นการส่งเสริมการเลี้ยงปลากะพง และปลาเก๋าในอนาคต
หากปลาสดขาดแคลน เกษตรกรที่ทำอาชีพการเลี้ยงปลากะพงและปลาเก๋า
จะมีอาหารสำเร็จรูปมาใช้ทดแทนการเลี้ยงปลาทะเล

การวิจัยอาหารปลาทะเลของบริษัท ได้ทำการวิจัยทั้งในพื้นที่น้ำกร่อย ซึ่งอยู่ในจังหวัดสมุทรสงคราม
และพื้นที่น้ำเค็ม จังหวัดพังงา และบริษัทจะดำเนินการพัฒนาอาหารปลากะพงและปลาเก๋าต่อไปอีก
เพื่อให้อาหารปลากะพงและปลาเก๋าเป็นสินค้าที่มีคุณภาพและเป็นที่ยอมรับของเกษตรกรผู้เลี้ยงปลาทะเล

สำหรับการวิจัยในปี 2550 บริษัทได้ให้การสนับสนุนการวิจัย ทั้งอาหารปลาดุก
อาหารปลากินพืชแบบพัฒนา อาหารกุ้ง อาหารปลาทะเล อาหารปูม้า ปูนิ่ม อาหารปูขุน
อาหารปลาสวยงาม อาหารกุ้งมังกร